MacBook Pro 13″ (2022) er blevet lækket

Specifikationer og designet for den kommende MacBook Pro 13″, ser ud til at være lækket, forud for Apples Spring Event.

Apples Spring Event er lige om hjørnet, men nu har vi fået et blik på den næste MacBook Pro 13 (2022).

Ifølge et lækket billede der fremviser specifikationer og designet for MacBook’en, er den blevet fornyet på flere fronter. MacBook Pro 13 ser ud til at få et design i stil med 14″ og 16″ versionen, med et “notch” i toppen af skærmen. Kort sagt, ligner 13″ udgaven en mindre 14″ model. Computeren vises dog kun fra fronten, så det vides ikke hvilke porte/tilslutninger den har.

Prisen bliver 1499 dollars, altså 500 dollars mindre end 14″ udgaven. De danske priser er endnu ukendte.

M2-chip og op til 32GB RAM

Specifikationerne er også kommet frem i lyset, og som forventet, vil den blive drevet af Apples kommende M2-chip.

Læs også: Rygte: MacBook Pro med M2-chip introduceres næste måned

M2-chippen har ligesom M1, 8 CPU-kerner, som dog forventes at blive stærkere og mere strømeffektiv. Grafikchippen har fået to ekstra kerner, og rummer nu 10 i alt. En anden nyhed er også muligheden for at konfigurere den med op til 32 GB RAM, samt et 1080P-webkamera og Liquid Retina XDR-skærmen. Det vides dog ikke om displayet understøtter ProMotion (120Hz), ligesom de større modeller.

Se listen med features og specifikationer herunder:

Kilde: applefirst.com

Apple Spring Event d. 8 marts

Apples forårsevent forventes at finde sted den 8. marts, det specifikke tidspunkt er dog ukendt. Udover en ny MacBook, siges det også, at Apple vil præsentere en ny iPhone SE med 5G, samt en ny iPad Air. Det rygtes at Apple om kort tid vil udsende invitationer til eventet.

Læs også: Første kig på PlayStation VR2 headsettet til PS5

MacBook Pro 13″ (2022) er blevet lækket